CELEX: C2006/178/38
Language: et
Date: 2006-07-29 00:00:00
Title: Kohtuasi C-239/06:  29. mail 2006  esitatud hagi — Euroopa Ühenduste Komisjon  versus  Itaalia Vabariik

29.7.2006   
            
            
               ET
            
            
               Euroopa Liidu Teataja
            
            
               C 178/24
            
         29. mail 2006 esitatud hagi — Euroopa Ühenduste Komisjon versus Itaalia Vabariik
   (Kohtuasi C-239/06)
   (2006/C 178/38)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: G. Wilms, C. Cattabriga, L. Visaggio)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik on keeldunud arvutamast ning tasumast omavahendeid, mis on alusetult jäänud saamata sõjaväevarustusele kohaldatavatest imporditollimaksudest ühepoolse vabastamise tõttu, ning võlgnetavat intressi, kuna nimetatud omavahendeid ei ole tehtud komisjonile õigeaegselt kättesaadavaks, siis on Itaalia Vabariik rikkunud määruse (EMÜ, Euratom) nr 1552/89 artiklitest 2, 9, 10 ja 11 ning määruse (EÜ, Euratom) nr 1150/2000 vastavatest sätetest tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Komisjon on seisukohal, et nõukogu määruse (EÜ) nr 150/2003 (1) rakendamisele eelnenud ajavahemikus Itaalia poolt imporditollimaksust ühepoolne vabastamine kujutas endast ebaseaduslikku erandit EÜ artiklist 26 ning ühenduse tollialastest õigusnormidest, mis tõi kaasa tollimaksude kui ühenduse omavahendite ebaseadusliku vähenemise. Vaatamata hageja korduvatele nõudmistele keeldus Itaalia valitsus arvutamast ning tasumast ühendusele summasid, mis vastavad ajavahemikus 1. jaanuarist 1998 kuni 31. detsembrini 2002 tasumata jäänud omavahenditele, ning nendelt summadelt intresse, mida selles valdkonnas kehtivad õigusnormid ette nägid.
   
      (1)  1 EÜT L 25, lk 1.